OpenLLM-France/wikimedia huggingface dataset:
# Llista d'asteroides (92001-93000)

Llista d'asteroides del 92.001 al 93.000, amb data de descoberta i descobridor. És un fragment de la llista d'asteroides completa. Als asteroides se'ls dona un número quan es confirma la seva òrbita, per tant apareixen llistats aproximadament segons la data de descobriment.
Contingut: 92001... 92101... 92201... 92301... 92401... 92501... 92601... 92701... 92801... 92901...
| Nom | Designació provisional | Data de descobriment | Lloc de descobriment | Descobridor/s |
| 92001-92100 edit Llista d'asteroides/92001-92100 | 92001-92100 edit Llista d'asteroides/92001-92100 | 92001-92100 edit Llista d'asteroides/92001-92100 | 92001-92100 edit Llista d'asteroides/92001-92100 | 92001-92100 edit Llista d'asteroides/92001-92100 | 92101-92200 edit Llista d'asteroides/92101-92200 | 92101-92200 edit Llista d'asteroides/92101-92200 | 92101-92200 edit Llista d'asteroides/92101-92200 | 92101-92200 edit Llista d'asteroides/92101-92200 | 92101-92200 edit Llista d'asteroides/92101-92200 | 92201-92300 edit Llista d'asteroides/92201-92300 | 92201-92300 edit Llista d'asteroides/92201-92300 | 92201-92300 edit Llista d'asteroides/92201-92300 | 92201-92300 edit Llista d'asteroides/92201-92300 | 92201-92300 edit Llista d'asteroides/92201-92300 | 92301-92400 edit Llista d'asteroides/92301-92400 | 92301-92400 edit Llista d'asteroides/92301-92400 | 92301-92400 edit Llista d'asteroides/92301-92400 | 92301-92400 edit Llista d'asteroides/92301-92400 | 92301-92400 edit Llista d'asteroides/92301-92400 | 92401-92500 edit Llista d'asteroides/92401-92500 | 92401-92500 edit Llista d'asteroides/92401-92500 | 92401-92500 edit Llista d'asteroides/92401-92500 | 92401-92500 edit Llista d'asteroides/92401-92500 | 92401-92500 edit Llista d'asteroides/92401-92500 | 92501-92600 edit Llista d'asteroides/92501-92600 | 92501-92600 edit Llista d'asteroides/92501-92600 | 92501-92600 edit Llista d'asteroides/92501-92600 | 92501-92600 edit Llista d'asteroides/92501-92600 | 92501-92600 edit Llista d'asteroides/92501-92600 | 92601-92700 edit Llista d'asteroides/92601-92700 | 92601-92700 edit Llista d'asteroides/92601-92700 | 92601-92700 edit Llista d'asteroides/92601-92700 | 92601-92700 edit Llista d'asteroides/92601-92700 | 92601-92700 edit Llista d'asteroides/92601-92700 | 92701-92800 edit Llista d'asteroides/92701-92800 | 92701-92800 edit Llista d'asteroides/92701-92800 | 92701-92800 edit Llista d'asteroides/92701-92800 | 92701-92800 edit Llista d'asteroides/92701-92800 | 92701-92800 edit Llista d'asteroides/92701-92800 | 92801-92900 edit Llista d'asteroides/92801-92900 | 92801-92900 edit Llista d'asteroides/92801-92900 | 92801-92900 edit Llista d'asteroides/92801-92900 | 92801-92900 edit Llista d'asteroides/92801-92900 | 92801-92900 edit Llista d'asteroides/92801-92900 | 92901-93000 edit Llista d'asteroides/92901-93000 | 92901-93000 edit Llista d'asteroides/92901-93000 | 92901-93000 edit Llista d'asteroides/92901-93000 | 92901-93000 edit Llista d'asteroides/92901-93000 | 92901-93000 edit Llista d'asteroides/92901-93000 |
# Beverly Crusher

La doctora Beverly Crusher és un personatge fictici de Star Trek: La nova generació interpretat per Gates McFadden. És la doctora de la USS Enterprise D (i després de la USS Enterprise E) durant totes les temporades de la sèrie excepte la 2a, quan el seu lloc és ocupat per la doctora Katherine Pulaski. Té el rang de Tinent Comandant fins que aconsegueix obtenir el de Comandant el 2362. Va ser la cap de la secció de Medicina de la Flota Estel·lar del 2365 al 2366. És la vídua de Jack Crusher i té un fill, Wesley Crusher.
# Frank Fisher

Frank Fisher (Ontario, 1 de gener de 1901 - Toronto, 23 d'abril de 1983) va ser un jugador d'hoquei sobre gel canadenc que va competir durant la dècada de 1920.
El 1928 va prendre part en els Jocs Olímpics de Sankt Moritz, on guanyà la medalla d'or en la competició d'hoquei sobre gel.

## Referències

* ↑ «Frank Fisher Olympic Results». sports-reference.com. Arxivat de l'original el 2 d’octubre 2019. [Consulta: 24 febrer 2018].
# Cevizli sucuk

Cevizli sucuk (turc) o Churchkhela (georgià) és un dolç de fruites comú a Turquia i els països del Caucas fet amb most de raïm i nous. El nom turc cevizli sucuk significa "sucuk (un embotit turc) amb nous".

## Referències

* ↑ Ken Albala. Food Cultures of the World Encyclopedia. ABC-CLIO, 2011, p. 310–. ISBN 978-0-313-37626-9.

## Vegeu també

* Pestil
# Can Planes (Cerdanyola del Vallès)

Can Planes és una masia situada a Cerdanyola del Vallès, al Vallès Occidental. Els orígens de la masia es remunten el 1.314 (segle XIV), any en què Pere Planes n'era propietari. Després la propietat passà a mans de la família Salvany i finalment la Margenat Tobella, descendents directes dels Salvany i Planes.
Es tracta d'una masia de pati tancat per altes parets de pedra i tàpia. El conjunt arquitectònic consta d'un mas principal i edificacions annexes com un celler, coberts i algun corral. Actualment és de propietat privada. La façana és la típica d'un mas del segle xv, té un portal d'entrada de punt rodó amb dovelles, finestrals amb muntants i llindes de pedra, teulada de dues aigües i barbacana. Originàriament la finca de can Planes ocupava 74 hectàrees de superfície, terrenys que pràcticament només estaven dedicats al cultiu de la vinya. El creixement urbanístic de la zona provocà el progressiu abandó de l'agricultura. Actualment però el celler s'ha recuperat per elaborar vins.
Entre els anys 70 i 90 del segle xx, un sector de la finca prèviament explotada com a argilera, fou reblert de residus de diversa tipologia, entre ells productes tòxics o inclús explosionables. Finalment l'any 1995 es clausurà l'abocador, després que s'hi aboquessin durant tots aquests anys uns 2,45 milions de metres cúbics de sòlids en una superfície aproximada de 18 hectàrees. Actualment l'abocador està en procés de restauració i descontaminació, després d'un llarg procés de lluites veïnals.

## Referències

* ↑ «Masies de Cerdanyola del Vallès». [Consulta: 14 desembre 2019].
* ↑ «Masia Can Planes». Celler Bellaserra. Arxivat de l'original el 14 de desembre 2019. [Consulta: 14 desembre 2019].
* ↑ «Avançant pas a pas cap a la solució definitiva de l'abocador de Can Planas». Riu Sec, 333, 4-2018 [Consulta: 14 desembre 2019].
* ↑ «Llum verda a la construcció de la barrera hidràulica a l'abocador de Can Planas». Ajuntament de Cerdanyola. [Consulta: 14 desembre 2019].
# Archive of Our Own

Archive of Our Own (AO3) és un dipòsit de codi obert sense ànim de lucre per a fanfiction i altres obres de fans aportades pels usuaris. El lloc va ser creat el 2008 per l'Organization for Transformative Works i va entrar en beta oberta el 2009 i continua sent en beta. A partir de l'1 de gener de 2025, Archive of Our Own allotja més de 14.220.000 obres de més de 69.530 fandoms, incloses les relacionades amb persones reals. El lloc ha rebut una acollida generalment positiva pel seu comissariat, organització i disseny, fet principalment per lectors i escriptors de fanfiction.

## Referències

* ↑ «Announcing Open Beta!» (en anglès americà). Organization for Transformative Works, 13-11-2009. [Consulta: 20 octubre 2022].
* ↑ «AO3 Home Page (via Wayback Machine)» (en anglès americà). Archive of Our Own, 01-01-2025. Arxivat de l'original el 2025-01-01.
* ↑ (2016) "An Archive of Their Own: A Case Study of Feminist HCI and Values in Design" a CHI 2016. : 2574–2585, San Jose, CA: Association for Computing Machinery. DOI:10.1145/2858036.2858409
* ↑ Grossman, Lev (1 May 2013). «50 Best Websites 2013: Archive of Our Own». Time. Arxivat de l'original el 13 March 2016.
# Cal Ferrer (Massanes)

Cal Ferrer és una obra de Massanes (Selva) inclosa a l'Inventari del Patrimoni Arquitectònic de Catalunya.

## Descripció

Edifici aïllat situat a Collformic. Consta de planta baixa i pis, té un cos principal, un cos posterior, i s'ha ampliat amb altres cossos annexes per la seva part dreta, on hi destaca un porxo. El cos principal i el posterior estan coberts per una teulada a doble vessant (la teulada del cos principal presenta algunes irregularitats) amb teula àrab, mentre que els laterals tenen la cobertura a una única vessant.
A la planta baixa, a la part esquerra, hi ha una doble obertura en arcs de mig punt, una porta també en arc de mig punt i adovellada, i dues senzilles finestres quadrangulars en arc de llinda.
Al pis hi ha tres finestres, dues d'elles són totalment iguals, quadrangulars i en arc pla, i una petita obertura a la part dreta. Entre les dues finestres més grans, hi ha un rellotge solar esgrafiat, amb un sol i números romans.
La façana està realitzada en maçoneria i maó, arrebossada i pintada d'un color rosat.

## Història

L'any 1912 Martí Estol i Cros comprà la masia a Margarida Ferrer. Al 1963 ho heretà la seva neta Teresa Estol i Poch, i aquesta la va vendre a Montserrat Rodríguez, que la va convertir en una segona residència, fent una gran reforma.

## Referències

* 1 2 3 4 5 6 «Cal Ferrer». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 agost 2017].
# Frank Fredrickson

Frank Fredrickson (Winnipeg, 11 de juny de 1895 - Toronto, 28 de maig de 1979) va ser un jugador d'hoquei sobre gel canadenc que va competir a començaments del segle xx. La seva carrera esportiva quedà interrompuda pel servei militar durant la Primera Guerra Mundial i va acabar prematurament per culpa d'una lesió al genoll el 1931.
L'ortografia islandesa del seu cognom és Friðriksson i l'ortografia anglesa alternativa Frederickson.
Fredrickson va estudiar dret a la Universitat de Manitoba, on fou capità de l'equip d'hoquei sobre gel. Durant la Primera Guerra Mundial va fer de pilot al Royal Flying Corps, i en acabar fitxà pel Winnipeg Falcons, on exercí de capità. El 1920 va prendre part en els Jocs Olímpics d'Anvers, on guanyà la medalla d'or en la competició d'hoquei sobre gel.
Professionalment va jugar al Victoria Cougars de la Pacific Coast Hockey Association i als Boston Bruins, Pittsburgh Pirates i Detroit Falcons de la National Hockey League. Va formar part de l'equip del Victoria Cougars que guanyà la Stanley Cup el 1925. El 21 de desembre de 1928 va ser intercanviat dels Boston Bruins als Pittsburgh Pirates per Mickey MacKay. En retirar-se passà a exercir d'entrenador d'hoquei sobre gel i de lacrosse. Va entrenar als Pittsburgh Pirates durant la temporada 1929-1930, quan també va jugar 9 partits. Una lesió al genoll el 1931 posà punt final a la seva carrera com a jugador. Entre 1933 i 1935 va exercir d'entrenador de l'equip d'hoquei sobre gel de la Universitat de Princeton. El 1958 fou incorporat al Saló de la Fama d'hoquei.

## Referències

* ↑ «Frank Fredrickson Biography». Manitoba Sports Hall of Fame. Arxivat de l'original el 2007-10-21. [Consulta: 26 agost 2008].
* ↑ «Winnipeg Falcons - Military Biographies» (en icelandic). Icelandic Veteran's Database, 1923. Arxivat de l'original el 2016-03-14. [Consulta: 26 agost 2008].
* 1 2 3 «Frank Fredrickson Olympic Results». sports-reference.com. Arxivat de l'original el 11 de novembre 2012. [Consulta: 15 febrer 2018].
* ↑ «Tigers Here Saturday». The Baltimore Sun, 31-12-1933, p. 11.
* ↑ Hockey Hall of Fame. Honoured Members: Hockey Hall of Fame. Bolton, Ontario: Fenn Publishing, 2003. ISBN 1-55168-239-7.
# Chippewa

«Chippewa» té aquests significats:
* Chippewa o anishinaabemowin, poble algonquí nadiu de l'Amèrica del Nord
* Llengua chippewa, idioma part de la família de llengües algonquines i llengua indígena d'Amèrica del Nord
* Chippewa de Minnesota, govern de les sis tribus chippewa (Ojibwa o Anishinaabe) a l'estat de Minnesota, creat el 1934
* Chippewa de Sault Sainte Marie, fracció del poble chippewa que viu a l'estat de Michigan
* Toponímia:
** Chippewa (riu de Wisconsin), riu que recorre el centre-oest i el nord-oest de Wisconsin (EUA)
** Chippewa (town de Wisconsin), població al comtat d'Ashland a l'estat de Wisconsin (EUA)
** Chippewa Falls, població a l'estat de Wisconsin (EUA)
** Chippewa Lake, població dels Estats Units a l'estat d'Ohio
** Bosc Nacional Chippewa, àrea protegida al centre-nord de Minnesota
# Esperanza Romero y Cabrero

Esperanza Romero y Cabrero (Madrid, 8 d'octubre de 1844-Suances, 3 de setembre de 1922), més coneguda com Esperanza Romero y Larrañaga, va ser una pintora espanyola.
Nascuda a Madrid el 8 d'octubre de 1844, filla del poeta Gregorio Romero de Larrañaga i de María del Rosario Cabrero. Deixebla del pintor i il·lustrador Bernardo Blanco, va signar les seves obres com Esperanza Romero y Larrañaga. Presentà l'obra Estudi del natural a l'Exposició Nacional de Belles Arts celebrada a Madrid el 1876, i Les primeres flors al mateix certamen de 1881, quadres que van ser molt elogiats per la premsa de l'època. En l'àmbit personal, el 16 de maig de 1877 es va casar amb el pintor sevillà Manuel García «Hispaleto», amb qui va tenir dos fills, Antonio i Manuel, i una filla, Rosario, que va morir en la infància. Va morir a Suances (Cantàbria) el 3 de setembre de 1922.

## Referències

* 1 2 3 4 Ossorio y Bernard. Galería biográfica de artistas españoles del siglo XIX. Madrid: Imprenta de Moreno y Rojas, 1883-1884, p. 591-592.
* 1 2 Ballesteros Robles, Luis. Diccionario biográfico matritense (en castellà). Madrid: Ajuntament de Madrid, 1912, p. 556.
* 1 2 3 4 5 6 Fernández-Xesta y Vázquez, Ernesto «Dos románticas pioneras y un mentor romántico, en Madrid: Gregorio Romero Larrañaga entre Dolores de Cabrera y Heredia y Paulina Cabrero Martínez». Anales de la Real Academia Matritense de Heráldica y Genealogía, vol. 17, 2014, pàg. 178-181. Arxivat de l'original el 2018-10-31 [Consulta: 21 maig 2021].
* 1 2 «Una lección» (en castellà). Museu del Prado. [Consulta: 21 maig 2021].
# Hans-Martin Trepp

Hans-Martin Trepp (Arosa, 9 de novembre de 1922 - Arosa, 17 d'agost de 1970) va ser un jugador d'hoquei sobre gel suís que va competir entre finals de la dècada de 1930 i mitjans de la de 1960.
El 1948 va prendre part en els Jocs Olímpics de Sankt Moritz, on guanyà la medalla de bronze en la competició d'hoquei sobre gel. Quatre anys més tard, als Jocs d'Oslo, fou cinquè en la mateixa competició. En el seu palmarès també destaquen tres medalles de bronze al Campionat del Món d'hoquei gel, el 1950, 1951 i 1953. Amb la selecció jugà 94 partits en què marxà 83 gols.
A nivell de clubs jugà al EHC Arosa entre 1939 i 1965, amb qui guanyà sis lligues suïsses de manera consecutiva entre 1951 i 1957.
Va morir el 1970 a conseqüència d'una caiguda accidental a casa seva on es va fracturar el crani.
El 2020 fou incorporat a l'IIHF All-Time Switzerland Team.

## Referències

* 1 2 3 «Olympedia – Hans-Martin Trepp». [Consulta: 15 març 2023].
* ↑ «Eishockeysplitter» (en alemany). Neue Zürcher Zeitung, 16-02-1963, p. 7 [Consulta: 1r agost 2022].
* ↑ «Konstantin Harter – einer der Letzten seiner Art» (en alemany). Südostschweiz, 31-12-2012 [Consulta: 1r agost 2022].
* ↑ «Hans-Martin Trepp — schillernde Eishockeyfigur» (en alemany). Bieler Tagblatt, 09-09-1986, p. 28 [Consulta: 1r agost 2022].
* ↑ «Claude Schenker, HC Sion, en fète des marqueurs de LNB» (en francès). Journal et feuille d’avis du Valais, 13-01-1965 [Consulta: 1r agost 2022].
* ↑ «Trepp disparaît accidentellement» (en francès). L'Express, 17-08-1970, p. 15 [Consulta: 1r agost 2022].
* ↑ «IIHF - Streit und Seger im Schweizer Allzeit-Team» (en alemany). herisau24.ch, 06-05-2020 [Consulta: 1r agost 2022].
# Enric II de Xampanya

Enric II de Xampanya (o Enric I de Jerusalem) (29 de juliol de 1166 - 10 de setembre de 1197) va ser comte de Xampanya (1181-1197), i rei titular de Jerusalem (1192-1197), encara que mai no va usar el títol de rei de Jerusalem.

## Orígens familiars

Era el fill gran del comte Enric I de Xampanya i de Maria de França, filla del rei Lluís VII de França i de Leonor d'Aquitània. El seu pare va morir en 1181, i la seva mare va governar com a regent fins a 1187.

## La Tercera Croada

El 1190 Enric va marxar a la Tercera Croada després que els seus barons juressin reconèixer el seu germà menor Teobald III de Xampanya com el seu successor en cas que no tornés. Inicialment va ser un dels líders del contingent francès en el setge d'Acre abans de l'arribada de Felip de França, que es preparava a Sicília.

## Rei de Jerusalem i mort

Conrad de Montferrat s'havia convertit en rei de Jerusalem de iure en casar-se amb Isabel I de Jerusalem. El matrimoni va ser confirmat el 1192 després de dos anys d'interregne en què Guiu de Lusignan va seguir actuant de facto com a rei de Jerusalem. Però el mateix 1192 Conrad de Montferrato va morir en circumstàncies misterioses a les mans dels Hashshashin i deixant a Isabel embarassada. Isabel es va casar llavors amb Enric II de Xampanya, esdevenint de de iure rei de Jerusalem. El 1197 Enric II de Xampanya va morir en caure d'una finestra.

## Referències

* ↑ Whatley, Laura J. The Crusades and Visual Culture (en anglès). Routledge, 2017, p. 79. ISBN 1351545264.

## Vegeu també

* Tercera Croada
* Llista de reis de Jerusalem
# Pi de Bofarull

El Pi de Bofarull és un dels arbres monumental que es troba al terme municipal de Reus, al Baix Camp.
L'arbre, un Pi pinyoner (Pinus Pinea) de 20,5 metres d'alçària, és inclòs a la Llista d'arbres monumentals de Catalunya. És un exemplar notable per la seva corpulència i per la seva popularitat. Situat vora el Mas de Bofarull, al cantó nord-est de la carretera de Tarragona, ara carretera que porta a l'aeroport de Reus. A la vora dreta de la riera de la Quadra, que des d'aquell lloc es coneix també com a Riera del Pi de Bofarull.
A partir del 2021 l'arbre va començar a debilitar-se de manera visible fent irreversible la seva mort. L'Ajuntament de Reus va anunciar que ja feia anys que s'havia conservat un petit pi de la vora, considerat el fill del de Bofarull, a mode de futur substitut però que la intenció era de conservar l'original en el mateix lloc després de la seva mort.

## Referències

* ↑ «Pi de Bofarull». Partcs de Catalunya. Arbres monumentals. Generalitat de Catalunya. Arxivat de l'original el 2019-02-12. [Consulta: 3 setembre 2015].
* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 101. ISBN 8486387655.
* ↑ Olària Gras, Jordi «Mor l'històric Pi de Bofarull de Reus amb més de 300 anys». Tarragonadigital [Reus], 22-11-2021 [Consulta: 22 novembre 2021].
# Gustaf Johansson

Gustaf Johansson (Estocolm, 14 de setembre de 1900 - Estocolm, 1 de juliol de 1971) va ser un jugador de bandy i d'hoquei sobre gel suec, que va competir durant les dècades de 1920 i 1930.
Com a jugador d'hoquei sobre gel va disputar els Jocs Olímpics d'Hivern de 1924 a Chamonix, on fou quart en la competició d'hoquei sobre gel i els de 1928 a Sankt Moritz, on guanyà la medalla de plata en la competició d'mateixa competició. Aquesta mateixa competició serví de decidir el campió d'Europa d'aquell any. En el seu palmarès també destaca el Campionat d'Europa d'hoquei sobre gel de 1923 i 1932 i quatre campionats nacionals (1924, 1928 a 1930).
Com a jugador de bandy va guanyar el títols suecs de 1925 i 1929.

## Referències

* 1 2 3 «Gustaf Johansson Olympic Results». sports-reference.com. Arxivat de l'original el 14 de novembre 2012. [Consulta: 17 gener 2019].
* ↑ Gustaf Johansson. Comitè Olímpic Suec
# André Campos Moreira

André Campos Moreira (Ribeirão, Vila Nova de Famalicão, 2 de desembre de 1995) és un futbolista professional portuguès que juga com a porter pel S.C. Braga cedit per l'Atlètic de Madrid.

## Carrera de club

Moreira es va formar al GD Ribeirão. Va debutar com a sènior pel club el 29 de desembre de 2013, entrant com a suplent de Paulo Cunha en una derrota a casa per 2–3 contra l'A.D. Oliveirense en el Campeonato Nacional de Seniores.
L'agost de 2014, després d'impressionar amb Portugal sub-19 al Campionat d'Europa sub-19, Moreira fou venut a GestiFute de Jorge Mendes i va signar un contracte per sis anys amb l'Atlètic de Madrid. Fou immediatament cedit al Moreirense FC de la Primeira Liga, amb el qual va debutar com a professional el 28 de desembre de 2014, com a titular, en una victòria a casa per 2–0 contra el FC Arouca a la Taça da Liga 2014-15.
L'1 de juliol de 2015, Moreira fou cedit al C.F. União per la temporada 2015-16. Va debutar a la màxima categoria de la lliga portuguesa el 16 d'agost, en una victòria per 2–1 contra el CS Marítimo.
El 3 d'agost de 2016, Moreira fou cedit al C.F. Os Belenenses. Catorze dies després la cessió es va anul·lar, després de la lesió de Miquel Àngel Moyà; i només va estar un partit a la banqueta durant la seva breu estada a l'Os Belenenses, en un partit de lliga contra el Vitória de Setúbal.
El 10 d'agost de 2023, Moreira es va unir al club de la Saudi Pro League, l'Al-Raed FC.

## Internacional

Moreira va representar Portugal sub-20 a la Copa del Món sub-20 de la FIFA 2015. Va jugar tots els partits a Nova Zelanda, contribuint a que la selecció arribés als quarts de final.

## Referències

* ↑ «The Curious Case of Andre Moreira». Vavel, 15-08-2014. [Consulta: 12 gener 2015].
* ↑ «Guarda-redes dos sub-20 reforça União da Madeira» (en portuguès). Rádio Renascença, 01-07-2015. [Consulta: 17 agost 2015].
* ↑ «Oficial: André Moreira reforça azuis» (en portuguès). Record, 03-08-2016. [Consulta: 19 novembre 2016].
* ↑ «André Moreira joins the first team». Atlético de Madrid, 17-08-2016. [Consulta: 19 novembre 2016].
* ↑ «V. Setúbal 2–0 Belenenses» (en portuguès). SAPO, 14-08-2016. [Consulta: 25 abril 2017].
* ↑ Jabir, Wael «Saudi Pro League transfers: Club guide, which players have joined, who could go this week» (en anglès). The New York Times. ISSN: 0362-4331.
* ↑ «Đăng Nhập Kubet» (en anglès americà), 26-09-2024. [Consulta: 14 gener 2025].
* ↑ «Brazil through as profligate Portugal pay the penalty». FIFA.com, 14-06-2015 [Consulta: 17 agost 2015]. «Còpia arxivada». Arxivat de l'original el 2015-09-23. [Consulta: 26 setembre 2017].

## Enllaços externs

* André Campos Moreira a footballzz.co.uk
* André Campos Moreira, fitxa a ForaDeJogo
* Portuguese League profile (portuguès)
* National team data (portuguès)
* André Campos Moreira Fitxa i estadístiques a la FIFA
# Roger Jourdain

Roger Jourdain (Bemidji, Minnesota, 1913-2002) va ser un activista indi anishinaabemowin. Va treballar a l'autopista d'Alaska fins que el 1959 fou nomenat portaveu de la Red Lake Band of Chippewa. Des d'aleshores va lluitar contra els intents de tancar la reserva per part de la BIA, provocant incidents el 1979. El 1986 fou nomenat Indi de l'Any. El 1990 abandonà el càrrec en mans de Gerald Brun.

## Referències

* ↑ Roger Jourdain, longtime Red Lake tribal chairman, dies – Red Lake Band of Chippewa Index Articles (anglès)
* ↑ Roger Jourdain celebrated in Bemidji Red Lake Nation News (anglès)
* ↑ Roger Jourdain, longtime Red Lake tribal chairman, dies Arxivat 2023-01-03 a Wayback Machine. Native American Press {{en}